**CONVOCATORUL ADUNĂRII GENERALE ORDINARE A ACȚIONARILOR Societății AGENȚIA DE DEZVOLTARE LOCALĂ ORADEA S.A.**

**(Convocatorul)**

cu sediul în Oradea, strada Primăriei nr.3, parter, cod poștal 410209, Judeţul Bihor,

România, înregistrată la Oficiul Registrului Comerţului Bihor sub nr. J5/2814/2008,

Cod Unic de Înregistrare (CUI) RO24734055

Capital social subscris şi vărsat de 7,213,832 Lei

***În atenția* : CONSILIULUI LOCAL AL MUNICIPIULUI ORADEA**

 **Societății ADMINISTRAȚIA DOMENIULUI PUBLIC S.A. ORADEA**

***Spre știință*:** **Doamnei CAMELIA MARIANA DULCĂ**

 **Domnului LAURENȚIU ALIN CHIANĂ - *supleant***

 **Domnului LIVIU ANDRICA**

 **Domnului CĂLIN ARDELEAN - *supleant***

 ***Doamnei Diana Corina MOCAN – Auditor Financiar***

**I. Consiliul de Administraţie al Societății AGENȚIA DE DEZVOLTARE LOCALĂ ORADEA S.A.,** cu sediul social în Oradea, Strada Primăriei, nr.3, parter, cod poștal 410209, Judeţul Bihor, România, înregistrată la Oficiul Registrului Comerţului Bihor sub nr. J5/2814/2008, Cod Unic de Înregistrare (CUI) RO24734055 (**Societatea**),

În conformitate cu prevederile art. 8 și ale art.9 (*Convocarea Adunării Generale a Acţionarilor*) din Actul Constitutiv al Societăţii, **cu art.111 și art.121** **din Legea societăților nr. 31/1990**, astfel cum a fost republicată şi ulterior modificată (**Legea Societăţilor**) şi cu articolele 40-46 din Ordonanţa de Urgenţă a Guvernului nr. 109 din 30 noiembrie 2011 privind guvernanţa corporativă a întreprinderilor publice (**O.U.G. nr. 109/2011**),

**Având în vedere Hotărârea nr.778/23.10.2014 și Hotărârea nr.1237/20.12.2016 adoptate de către Consiliul Local al Municipiului Oradea și Hotărârea nr.3/23.10.2014 a Adunării Generale a Acționarilor Societății ADMINISTRAȚIA DOMENIULUI PUBLIC ORADEA S.A.,**

**Ținând cont de Decizia nr.42/15.05.2017 adoptată de către Consiliul de Administrație,**

**Convoacă Adunarea Generală ORDINARĂ a Acţionarilor Societăţii (*AGOA*) pentru data de 25 MAI 2017 cu începere de la ora 15,30, la sediul social al Societății situat în Oradea**, **strada Primăriei nr.3, parter,** cod poștal 410209, Judeţul Bihor, România,, conform **art.111** din Legea nr.31/1990 privind societățile și dispozițiilor cuprinse la art.9, punctul 9.7. din Actul Constitutiv al Societății.

**Toţi acţionarii înregistraţi în Registrul Acţionarilor Societăţii la data de 01.04.2017 (data de referință) pot participa la AGOA şi sunt îndreptăţiţi să voteze în cadrul AGOA.**

**Ordinea de zi a ședinței ORDINARE a Adunării Generale a Acționarilor este următoarea:**

**1. (1)**Aprobarea încheierii, pe cheltuiala Societății AGENȚIA DE DEZVOLTARE LOCALĂ ORADEA S.A., a poliței de răspundere profesională a membrilor Consiliului de Administrație al Societății, în limita sumei totale maxime asigurate de 1.000.000 Euro (maximum 250.000 Euro/membru/patru ani).

**(2)** Aprobarea încheierii poliței de răspundere profesională a membrilor Consiliului de Administrație al Societății AGENȚIA DE DEZVOLTARE LOCALĂ ORADEA S.A. începând cu data încheierii polițelor de răspundere profesională și până la data expirării/încetării/revocării mandatelor celor cinci membri ai Consiliului de Administrație.

**2. (1)** Aprobarea modificării și completării Articolului 1 din Hotărârea nr.13/2015 a Adunării Generale a Acționarilor după cum urmează:

***Art.1. (1)*** *Aprobarea numirii, în vederea atribuirii – în cazul investițiilor în valoare de minimum 5 milioane de Euro – a parcelelor disponibile în Parcul Industrial Eurobusiness III aflat în proprietatea și în administrarea ADLO S.A, a Comisiei de negociere directă (****Comisia de Negociere****) compuse din:*

*- Directorul Executiv al Direcției Economice din cadul P.M.O. - președinte;*

*- Directorul Executiv al Direcției Patrimoniului Imobiliar din cadul P.M.O. – membru;*

*- Directorul General al ADLO S.A. – membru.*

***(2)*** *Aprobarea numirii/desemnării de către fiecare membru al Comisiei de Negociere a unui membru supleant.*

**(2)** Aprobarea modificării și completării Articolului 2 din Hotărârea nr.13/2015 a Adunării Generale a Acționarilor după cum urmează:

***Art.2.*** *Aprobarea stabilirii atribuțiilor Comisiei de Negociere, atribuții constând, în principal, în:*

***2.1.*** *participarea la negocierile directe în cazul investițiilor de minimum 5 milioane Euro;*

***2.2.*** *solicitarea eventualelor clarificări/completări;*

***2.3.*** *analizarea scrisorii de intenție și a documentelor-suport;*

***2.5.*** *atribuirea parcelelor disponibile în Parcul Industrial Eurobusiness III, cu respectarea prevederilor Regulamentului de Funcționare aplicabil Parcului Industrial Eurobusiness III;*

***2.6.*** *întocmirea și semnarea minutei negocierii directe;*

***2.7.*** *orice alte atribuții referitoare la finalizarea în bune condiții a procedurilor de negociere directă care se vor desfășura în vederea atribuirii parcelelor disponibile în Parcul Industrial Eurobusiness III.*

**3. (1)** Aprobarea modificării și completării Articolului 1 din Hotărârea nr.15/2015 a Adunării Generale a Acționarilor după cum urmează:

***Art.1.******(1)*** *Aprobarea numirii, în vederea evaluării și selectării ofertelor depuse în cadrul procedurilor de licitație deschisă pentru atribuirea parcelelor disponibile în Parcul Industrial Eurobusiness III, aflat în proprietatea și în administrarea ADLO S.A, a Comisiei de evaluare a ofertelor* (**Comisia de Evaluare**) *compuse din:*

*- Directorul Executiv al Direcției Economice din cadul P.M.O. - președinte;*

*- Directorul Executiv al Direcției Patrimoniului Imobiliar din cadul P.M.O. – membru;*

*- Directorul General al ADLO S.A. – membru.*

***(2)*** *Aprobarea numirii/desemnării de către fiecare membru al Comisiei de Evaluare a unui membru supleant.*

**(2)** Aprobarea modificării și completării Articolului 2 din Hotărârea nr.15/2015 a Adunării Generale a Acționarilor după cum urmează:

***Art.2.*** *Aprobarea stabilirii atribuțiilor Comisiei de Evaluare constând, în principal, în:*

***1.1.*** *participarea la procedurile de licitație deschisă organizate de ADLO S.A.;*

***1.2.*** *solicitarea eventualelor clarificări/completări la ofertele/documentele depuse de operatorii economici;*

***1.3.*** *evaluarea ofertelor admisibile;*

***1.4.*** *atribuirea parcelelor disponibile în Parcul Industrial Eurobusiness III, cu respectarea prevederilor Regulamentului de Funcționare aplicabil Parcului Industrial Eurobusiness III și a caietelor de sarcini aprobate;*

***1.5.*** *întocmirea și semnarea procesului-verbal de deschidere a ofertelor și a raportului procedurii;*

***1.6.*** *orice alte atribuții referitoare la finalizarea în bune condiții a procedurilor de licitație deschisă organizate în vederea atribuirii parcelelor disponibile în Parcul Industrial Eurobusiness III.*

**4.** Diverse.

**5.** Împuternicirea Consiliului de Administrație și a Directorului General sau a directorului general provizoriu al Societății AGENȚIA DE DEZVOLTARE LOCALĂ ORADEA S.A. în vederea efectuării tuturor formalităților legale necesare înregistrării, publicării și aducerii la îndeplinire a hotărârilor adoptate de Adunarea Generală Ordinară a Acționarilor.

**II.** Unul sau mai mulți acționari care dețin, individual sau împreună, cel puțin 5% din capitalul social, înregistrați la data de referință, au dreptul să introducă puncte pe ordinea de zi a Adunării Generale Ordinare a Acționarilor (fiecare punct nou va fi însoțit de o justificare), în termen de cel mult 15 zile de la data transmiterii prezentei convocări.

**Acest drept va fi exercitat numai în scris și numai dacă reprezentantul/reprezentanții acționarului sau ai acționarilor a/au primit expres mandat în sensul introducerii noului/noilor punct/puncte și al adoptării acestora în ședința Adunării Generale Ordinare a Acționarilor.**

**III.** Membrii Consiliului de Administraţie, directorul general şi funcţionarii Societăţii nu îi pot reprezenta pe acţionari. Reprezentarea unui acţionar de către un membru al Consiliului de Administraţie, director sau funcţionar al Societăţii duce la nulitatea hotărârii acţionarilor Societăţii dacă fără votul acestora nu s-ar fi obţinut majoritatea cerută.

**IV. În cazul în care ședința AGOA *nu* se va putea ţine din cauza neîndeplinirii cvorumului de prezenţă** prevăzut de art.11 (*Cvorum și drepturi de vot în Adunările Generale ale Acționarilor*) din Actul Constitutiv al Societăţii şi de **art.112** din Legea Societăţilor, **AGOA se convoacă prin prezentul Convocator pentru data de 26 MAI 2017 cu începere de la ora 12,30, la sediul social al Societății situat în Oradea**, **strada Primăriei nr.3, parter,** România.

**CONSILIUL DE ADMINISTRAȚIE al Societății AGENȚIA DE DEZVOLTARE LOCALĂ ORADEA S.A.**

**Prin Președinte FLORIN MAL \_\_\_\_\_\_\_\_\_\_\_\_\_\_\_\_**